**ŠKOLSKI ODBOR**

**OŠ KOPRIVNIČKI BREGI**

KLASA:602-02/16-01/4

URBROJ:2137-76-16-01/403

Koprivnički Bregi, 28.9.2016.

Na temelju članka 118. st. 2. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11.,16/12., 86/12., 126/12. - pročišćeni tekst, 94/13. i 152/14.), članka 35. Statuta OŠ Koprivnički Bregi i Odluke o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija („Službeni glasnik Koprivničko-križevačke županije“ broj 6/16.) , Školski odbor Osnovne škole Koprivnički Bregi na sjednici održanoj 28.9.2016.donosi

**ODLUKU**

**O USVAJANJU PRIJEDLOGA**

**UGOVORA O ZAKUPU PROSTORA**

**OŠ KOPRIVNIČKI BREGI**

I.

Jednoglasno se donosi Odluka o usvajanju prijedloga Ugovora o zakupu prostora OŠ Koprivnički Bregi kojim se daje u zakup prostor OŠ Koprivnički Bregi u Koprivničkim Bregima, Trg svetog Roka 2, prizemlje, k.č.br.1002, k.o. Koprivnički Bregi., Dječjem vrtiću „Vrapčić“ Drnje.

 II.

Prijedlog Ugovora o davanju u zakup prostora, koji je sastavni dio ove Odluke, Škola je dužna dostaviti Osnivaču, Koprivničko-križevačkoj županiji radi dobivanja prethodne suglasnosti.

 III.

Ugovor o davanju u zakup na određeno vrijeme u ime OŠ Koprivnički Bregi sklopit će ravnateljica Škole, Karolina Vidović, nakon što se pribavi suglasnost osnivača Ustanove, Koprivničko-križevačke županije.

**O b r a z l o ž e n j e**

Osnovna škola Koprivnički Bregi ima sklopljen Ugovor o zakupu poslovnog prostora s Dječjim vrtićem „Vrapčić“ Drnje na neodređeno vrijeme.

S obzirom da je Odlukom o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija („Službeni glasnik“ broj 6/16) koja je stupila na snagu 7.5.2016.godine određeno da su školske ustanove dužne nakon stupanja na snagu navedene Odluke raskinuti ugovore sklopljene na neodređeno vrijeme i ponuditi dosadašnjim korisnicima sklapanje novih ugovora na određeno vrijeme sukladno odredbama iste Odluke, Školski odbor Osnovne škole Koprivnički Bregi na prijedlog ravnateljice usvojio je prijedlog Ugovora o zakupu poslovnog prostora te ga prosljeđuje Osnivaču, Koprivničko-križevačkoj županiji radi davanja prethodne suglasnosti.

 Predsjednica Školskog odbora:

 Vlatka Kunić

Dostaviti:

1. Osnivaču škole, Koprivničko-križevačkoj županiji
2. Pismohrana